[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 19.9.2007

COM(2007) 549 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΣΤΟ ΣΥΜΒΟΥΛΙΟ

σχετικά με την αναθεώρηση του πολυετούς δημοσιονομικού πλαισίου (2007-13)

Πρόταση

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για την τροποποίηση της διοργανικής συμφωνίας της 17ης Μαΐου 2006 για δημοσιονομική πειθαρχία και χρηστή δημοσιονομική διαχείριση όσον αφορά το πολυετές δημοσιονομικό πλαίσιο

(υποβληθείσα από την Επιτροπή)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΣΤΟ ΣΥΜΒΟΥΛΙΟ

σχετικά με την αναθεώρηση του πολυετούς δημοσιονομικού πλαισίου (2007-13)

Χρηματοδότηση των ευρωπαϊκών προγραμμάτων GNSS (EGNOS-GALILEO)

Χρηματοδότηση του Ευρωπαϊκού Ινστιτούτου Τεχνολογίας

Η παρούσα ανακοίνωση περιλαμβάνει την πρόταση της Επιτροπής για αναθεώρηση του πολυετούς δημοσιονομικού πλαισίου (εφεξής καλούμενου «το δημοσιονομικό πλαίσιο») δυνάμει των σημείων 21 έως 23 της διοργανικής συμφωνίας της 17ης Μαΐου 2006 για δημοσιονομική πειθαρχία και χρηστή δημοσιονομική διαχείριση.

Το σημείο 21 της διοργανικής συμφωνίας ορίζει ότι σε περίπτωση απρόβλεπτων περιστάσεων, η Επιτροπή μπορεί να προτείνει την αναθεώρηση του δημοσιονομικού πλαισίου, τηρουμένου του ανωτάτου ορίου των ιδίων πόρων.

Δυνάμει του σημείου 22, η αναθεώρηση του δημοσιονομικού πλαισίου μέχρι ποσοστού 0,03% του ΑΕΕ της Ευρωπαϊκής Ένωσης εγκρίνεται με κοινή απόφαση των δύο σκελών της αρμόδιας για τον προϋπολογισμό αρχής σύμφωνα με τους κανόνες ψηφοφορίας του άρθρου 272, παράγραφος 9, πέμπτο εδάφιο, της Συνθήκης για την ίδρυση της Ευρωπαϊκής Κοινότητας. Οποιαδήποτε αναθεώρηση του δημοσιονομικού πλαισίου πέραν του 0,03 % του ΑΕΕ της Ευρωπαϊκής Ένωσης εγκρίνεται με κοινή απόφαση των δύο σκελών της αρμόδιας για τον προϋπολογισμό αρχής, στο πλαίσιο της οποίας το Συμβούλιο αποφασίζει ομόφωνα.

Το σημείο 23 της διοργανικής συμφωνίας εισάγει ορισμένες ειδικές προϋποθέσεις που πρέπει να τηρούν τα θεσμικά όργανα :

1. Τα θεσμικά όργανα εξετάζουν τις δυνατότητες επαναδιάθεσης των δαπανών μεταξύ των προγραμμάτων που περιλαμβάνονται στον τομέα τον οποίο αφορά η αναθεώρηση, με βάση, ιδίως, την αναμενόμενη υποαπορρόφηση των πιστώσεων. Ο επιδιωκόμενος στόχος θα πρέπει να είναι η αποδέσμευση, τηρουμένου του ανώτατου ορίου του σχετικού τομέα, σημαντικού ποσού, σε απόλυτες τιμές και σε ποσοστό της προβλεπόμενης νέας δαπάνης.

2. Τα θεσμικά όργανα εξετάζουν τις δυνατότητες αντιστάθμισης της αύξησης του ανώτατου ορίου ενός τομέα με τη μείωση του ανώτατου ορίου άλλου τομέα .

3. Η αναθεώρηση του δημοσιονομικού πλαισίου ως προς τις υποχρεωτικές δαπάνες δεν μπορεί να οδηγεί σε μείωση του διαθέσιμου ποσού για τις μη υποχρεωτικές δαπάνες[1].

4. Κάθε αναθεώρηση πρέπει να διατηρεί την ισορροπία μεταξύ αναλήψεων υποχρεώσεων και πληρωμών.

1. Προσθετεσ αναγκεσ χρηματοδοτησης λογω απροβλεπτων περιστασεων

Η Επιτροπή εκτιμά ότι οι νέες εξελίξεις σχετικά με τη χρηματοδότηση του προγράμματος Galileo με πρόσθετο ποσό 2 400 εκατ. ευρώ, και τη χρηματοδότηση του Ευρωπαϊκού Ινστιτούτου Τεχνολογίας με πρόσθετο ποσό 309 εκατ. ευρώ, δικαιολογούν την αναθεώρηση του δημοσιονομικού πλαισίου.

1.1. Εξελίξεις του προγράμματος Galileo

Εκτός από το δημοσιονομικό πλαίσιο που συμφωνήθηκε μεταξύ των θεσμικών οργάνων, έχει προγραμματιστεί ποσό 1,005 δισ. ευρώ σε τρέχουσες τιμές στο πλαίσιο του τομέα 1A «Ανταγωνιστικότητα για την ανάπτυξη και την απασχόληση» σύμφωνα με την πρόταση της Επιτροπής[2] για τη χρηματοδότηση των φάσεων εγκατάστασης και εκμετάλλευσης του προγράμματος Galileo κατά τη διάρκεια της περιόδου 2007 έως 2013.

Η εν λόγω πρόταση βασιζόταν στον αρχικό χάρτη πορείας, ο οποίος προέβλεπε τρεις φάσεις : φάση ανάπτυξης και επικύρωσης σε τροχιά, φάση εγκατάστασης και επιχειρησιακή φάση. Η φάση ανάπτυξης έπρεπε να χρηματοδοτηθεί εξ ολοκλήρου από το δημόσιο τομέα ενώ η φάση εγκατάστασης και η επιχειρησιακή φάση έπρεπε να χρηματοδοτηθούν τόσο από το δημόσιο όσο και από τον ιδιωτικό τομέα στα πλαίσια σύμπραξης δημόσιου-ιδιωτικού τομέα (ΣΔΙΤ) και να υλοποιηθούν μέσω σύμβασης παραχώρησης. Η ΕΕ θα συνεισέφερε περίπου το ένα τρίτο της χρηματοδότησης κατά τη διάρκεια της φάσης εγκατάστασης ενώ για τα πρώτα 3 έτη των επιχειρησιακών δαπανών θα παρείχε χρηματοδοτική συνεισφορά. Συνολικά, υπολογίσθηκε ότι η συνεισφορά της ΕΕ θα ανερχόταν σε 1,0 δισ. ευρώ κατά την περίοδο 2007-2013 στο πλαίσιο του κοινοτικού προϋπολογισμού.

Στις 17 Οκτωβρίου 2003 εκδόθηκε πρόσκληση εκδήλωσης ενδιαφέροντος για την υπογραφή σύμβασης παραχώρησης η οποία κατέληξε σε ένα και μοναδικό διαπραγματευόμενο εταίρο, ένα συγχωνευμένο όμιλο, αποτελούμενο από 8 εταίρους, με την ονομασία «Euro-GNSS». Οι διαπραγματεύσεις άρχισαν ουσιαστικά τον Ιανουάριο του 2006, μετά από εσωτερικές διαφωνίες του ομίλου και μια διαμεσολάβηση όσον αφορά την κατανομή των ρόλων και των ευθυνών (καθώς επίσης και τις τοποθεσίες σημαντικών επίγειων εγκαταστάσεων του συστήματος). Ωστόσο, από την αρχή του 2007 οι διαπραγματεύσεις σταμάτησαν. Το Συμβούλιο (Υπουργοί Μεταφορών) που συνεδρίασε στις 22 Μαρτίου 2007 ζήτησε από την Επιτροπή λεπτομερή έκθεση που να περιγράφει την πρόοδο στις διαπραγματεύσεις με το συγχωνευμένο όμιλο και την υποβολή εναλλακτικών σεναρίων για την ταχεία ανάπτυξη της διαστημικής υποδομής, συμπεριλαμβανομένων των πτυχών χρηματοδότησης. Επίσης, το Ευρωπαϊκό Κοινοβούλιο κάλεσε την Επιτροπή να διατυπώσει κατάλληλες προτάσεις[3].

Απαντώντας σε αυτά τα αιτήματα, η Επιτροπή εξέδωσε στις 16 Μαΐου 2007 ανακοίνωση για την κατάσταση του προγράμματος Galileo, με τίτλο « Το Galileo σε σταυροδρόμι : η υλοποίηση των ευρωπαϊκών προγραμμάτων GNSS », που συμπληρώθηκε από έγγραφο εργασίας της Επιτροπής[4]. Σύμφωνα με το σενάριο που επιλέχθηκε, η πλήρης επιχειρησιακή ικανότητα με 30 δορυφόρους πρέπει να χρηματοδοτηθεί από τον δημόσιο τομέα μετά από δημόσια σύμβαση προμήθειας ενώ στη συνέχεια μια σύμπραξη δημοσίου και ιδιωτικού τομέα (ΣΔΙΤ) θα διαχειρίζεται τις επιχειρήσεις και τις δραστηριότητες εκμετάλλευσης βάσει σχεδίου παραχώρησης. Η αρχική επιχειρησιακή ικανότητα πρέπει να επιτευχθεί μέχρι τα τέλη του 2011 με 18 δορυφόρους και η πλήρης επιχειρησιακή ικανότητα πρέπει να επιτευχθεί μέχρι τα τέλη του 2012 με 30 δορυφόρους. Η δημόσια σύμβαση προμήθειας της πλήρους υποδομής απαιτεί επένδυση που ανέρχεται σε 3,4 δισ. ευρώ για την περίοδο 2007-2013. Η σύμβαση παραχώρησης στη ΣΔΙΤ θα καλύψει την περίοδο 2010-2030.

Με βάση αυτή την ανακοίνωση, το Συμβούλιο των Υπουργών Μεταφορών στις 6-8 Ιουνίου 2007 συμπέρανε ότι οι τρέχουσες διαπραγματεύσεις παραχώρησης απέτυχαν και έπρεπε να σταματήσουν. Επιβεβαίωσε εκ νέου την αξία του Galileo ως σημαντικού σχεδίου της Ευρωπαϊκής Ένωσης, και στήριξε, με την επιφύλαξη λήψης τελικής απόφασης, την εγκατάσταση του συστήματος Galileo μέχρι τα τέλη του 2012. Το Συμβούλιο αναγνώρισε ότι η υλοποίηση της εγκατάστασης του προγράμματος Galileo από τον δημόσιο τομέα θα απαιτήσει πρόσθετη δημόσια χρηματοδότηση και ζήτησε από την Επιτροπή να υποβάλει λεπτομερείς εναλλακτικές προτάσεις για τη χρηματοδότηση, συμπεριλαμβανομένων όλων των επιλογών δημόσιας χρηματοδότησης, με βάση πρόσθετες διεξοδικές αξιολογήσεις του κόστους, του κινδύνου, των εσόδων και του χρονοδιαγράμματος.

Εκ παραλλήλου, το Ευρωπαϊκό Κοινοβούλιο εξέδωσε ψήφισμα στις 20 Ιουνίου 2007, υπενθυμίζοντας τη σταθερή υποστήριξή του στη συνέχιση του προγράμματος Galileo αλλά δηλώνοντας ότι θα αντιτεθεί σε οποιαδήποτε λύση που θα συνδύαζε την κοινοτική χρηματοδότηση με διακυβερνητική πρόσθετη χρηματοδότηση. Το ψήφισμα ζητούσε την πλήρη χρηματοδότηση του προγράμματος από τον κοινοτικό προϋπολογισμό και καλούσε την Επιτροπή να αναλάβει την πρωτοβουλία να προτείνει την αναθεώρηση του δημοσιονομικού πλαισίου, όπως αυτό προβλέπεται στο σημείο 22 της διοργανικής συμφωνίας ή με άλλα μέσα που προβλέπονται στη διοργανική συμφωνία[5].

Η Επιτροπή στην ανακοίνωσή της «Προωθώντας το Galileo: Επαναπροσδιορισμός των ευρωπαϊκών προγραμμάτων του Παγκόσμιου Δορυφορικού Συστήματος Πλοήγησης (GNSS)»»[6], παρέχει λεπτομερή ανάλυση των διαφόρων επιλογών χρηματοδότησης και συνιστά την αναθεώρηση του δημοσιονομικού πλαισίου για την κάλυψη του κενού της δημόσιας χρηματοδότησης.

Εφόσον ένα ποσό 1,0 δισ. ευρώ έχει ήδη προγραμματισθεί δυνάμει του τομέα 1A του δημοσιονομικού πλαισίου, η χρηματοδότηση του συνολικού ποσού που προαναφέρεται από τον κοινοτικό προϋπολογισμό απαιτεί την κινητοποίηση πρόσθετου ποσού 2,4 δισ. ευρώ βάσει αυτού του τομέα σύμφωνα με το ακόλουθο προφίλ ανάληψης υποχρεώσεων :

Πιστώσεις ανάληψης υποχρεώσεων Galileo

( εκατ. ευρώ σε τρέχουσες τιμές) | 2007 |2008 |2009 |2010 |2011 |2012 |2013 | 2007-2013 | | Τρέχουσες προγραμματισθείσες αναλήψεις υποχρεώσεων | 100 |151 |201 |251 |151 |151 |0 |1 005 | | Πρόσθετες απαιτούμενες αναλήψεις υποχρεώσεων |0 |+ 789 |+ 599 |+ 739 |+ 120 |+ 96 |+ 57 |+ 2 400 | | Σύνολο αναλήψεων υποχρεώσεων του προϋπολογισμού ΕΚ | 100 |940 |800 |990 |271 |247 |57 |3 405 | | 1.2. Εξελίξεις σχετικά με το Ευρωπαϊκό Ινστιτούτο Τεχνολογίας (ΕΙΤ)

Η πρόταση για τη δημιουργία ενός Ευρωπαϊκού Ινστιτούτου Τεχνολογίας (ΕΙΤ) υποβλήθηκε το 2005 ως μέρος της ενδιάμεσης αναθεώρησης της στρατηγικής της Λισαβόνας. Αναπτύχθηκε περαιτέρω βάσει δημόσιας διαβούλευσης στην οποία συμμετείχαν τα σημαντικότερα πανεπιστήμια, ερευνητικά κέντρα, επιχειρήσεις και βιομηχανικά κέντρα που δραστηριοποιούνται στον τομέα της καινοτομίας. Η ιδέα παρουσιάστηκε σε πρώτη ανακοίνωση της Επιτροπής : « Για την εφαρμογή της ανανεωμένης σύμπραξης για τη μεγέθυνση και την απασχόληση - Σχεδιάζοντας τη ναυαρχίδα της γνώσης : το Ευρωπαϊκό Ινστιτούτο Τεχνολογίας »[7]. Τον Ιούνιο του 2006, η Επιτροπή ανέπτυξε περαιτέρω την εν λόγω ιδέα σε δεύτερη ανακοίνωση : « Ευρωπαϊκό Ινστιτούτο Τεχνολογίας: περαιτέρω ενέργειες για τη δημιουργία του »[8], η οποία εμπνεύστηκε σε μεγάλο βαθμό από τα αποτελέσματα της διαδικασίας διαβούλευσης και διευκρίνισε ορισμένα συγκεκριμένα θέματα που αφορούν την προτεινόμενη δομή και λειτουργία του EIT.

Το Ευρωπαϊκό Συμβούλιο στις 15 και 16 Ιουνίου 2006 επιβεβαίωσε ότι «το βασιζόμενο στα υπάρχοντα εθνικά ιδρύματα Ευρωπαϊκό Ινστιτούτο Τεχνολογίας θα αποτελέσει σημαντικό βήμα για την κάλυψη του σημερινού χάσματος μεταξύ τριτοβάθμιας εκπαίδευσης, έρευνας και καινοτομίας, μαζί με άλλες δράσεις που ενισχύουν τη δημιουργία δικτύων και συνεργειών μεταξύ άριστων κοινοτήτων έρευνας και καινοτομίας στην Ευρώπη.» Κάλεσε την Επιτροπή να προετοιμάσει επίσημη πρόταση για την ίδρυση του Ευρωπαϊκού Ινστιτούτου Τεχνολογίας. Η πρόταση αυτή εγκρίθηκε από την Επιτροπή στις 18 Οκτωβρίου 2006[9]. Προβλέπει ποσό ύψους 308,7 εκατ. ευρώ κατά την περίοδο 2008-2013 για τη χρηματοδότηση του ΕΙΤ στο πλαίσιο του τομέα 1A. Το ποσό αυτό καλύψει το κόστος της διοικητικής δομής του ΕΙΤ και της ευρωπαϊκής διάστασης του σχεδίου, ιδίως το κόστος του συντονισμού και της κινητικότητας που απαιτείται για τη διατήρηση των «κοινοτήτων γνώσης και καινοτομίας» (ΚΓΚ). Το ποσό αυτό θα αποτελεί μόνο ένα τμήμα του συνολικού προϋπολογισμού του ΕΙΤ, καθώς αναμένεται ότι τόσο το ΕΙΤ όσο και οι ΚΓΚ θα προσελκύσουν άλλες πηγές χρηματοδότησης, συμπεριλαμβανομένου του ιδιωτικού τομέα.

Κατά τη διάρκεια των διαπραγματεύσεων για το δημοσιονομικό πλαίσιο 2007-2013 δεν υπήρξε ειδική πρόβλεψη για το ΕΙΤ. Η Επιτροπή θεωρούσε ότι τα περιθώρια κάτω από τα ανώτατα όρια του τομέα 1A που δεν είχαν διατεθεί επαρκούσαν για τη χρηματοδότηση της έναρξης του EIT. Για αυτό το λόγο, το προτεινόμενο ποσό των 308,7 εκατ. ευρώ συμπεριλήφθηκε στο δημοσιονομικό προγραμματισμό του τομέα 1A[10], αφήνοντας περιθώριο 788,2 εκατ. ευρώ για την περίοδο 2008-2013. Ωστόσο, δεν επιτεύχθηκε συμφωνία από το Συμβούλιο και το Ευρωπαϊκό Κοινοβούλιο ούτε ως προς την προτεινόμενη πηγή χρηματοδότησης ούτε ως προς τις εναλλακτικές λύσεις χρηματοδότησης που συζητήθηκαν σε διάφορες τριμερείς συνεδριάσεις. Επομένως, η Επιτροπή εκτιμά ότι η μόνη εναλλακτική λύση είναι η πρόταση κάλυψης των αναγκών χρηματοδότησης του ΕΙΤ με την αύξηση του ανώτατου ορίου του τομέα 1A μέσω της αναθεώρησης του δημοσιονομικού πλαισίου.

Το προφίλ των πρόσθετων πιστώσεων ανάληψης υποχρεώσεων που απαιτούνται για το ΕΙΤ, βάσει του τροποποιημένου δημοσιονομικού δελτίου[11], έχει ως εξής :

Πιστώσεις ανάληψης υποχρεώσεων

(εκατ. ευρώ, σε τρέχουσες τιμές) |2007 |2008 |2009 |2010 |2011 |2012 |2013 | 2007-2013 | |- πρόσθετες αναλήψεις υποχρεώσεων για τη χρηματοδότηση του EIT |0 |+ 3 |+ 6 |+ 30 |+ 63 |+ 80 |+ 127 |+ 309 | | 2. Δυνατοτητες επαναδιαθεσης δαπανων κατω από το ανωτατο οριο του τομεα 1A

Σύμφωνα με το σημείο 23 της διοργανικής συμφωνίας, η Επιτροπή ανέλυσε τις δυνατότητες κινητοποίησης των πρόσθετων αναγκών χρηματοδότησης ύψους 2 400 εκατ. ευρώ για το Galileo και 309 εκατ. ευρώ για το EIT (δηλαδή συνολικά 2 709 εκατ. ευρώ) κάτω από το ανώτατο όριο του τομέα 1A. Φαίνεται ότι τα προγράμματα εγκρίθηκαν με την αντίστοιχη χρηματοδότησή τους χωρίς να υφίσταται στο παρόν στάδιο η δυνατότητα σημαντικής επαναδιάθεσης ή επαναπροσδιορισμού της χρηματοδότησης εντός των ετήσιων ανώτατων ορίων. Όσον αφορά την πιθανή υποαπορρόφηση των πιστώσεων, η κατάρτιση προγνωστικών σε αυτό το τόσο πρόωρο στάδιο της περιόδου προγραμματισμού δεν αποτελεί ρεαλιστικό ενδεχόμενο. Ωστόσο, η Επιτροπή προτείνει τη διάθεση 300 εκατ. ευρώ στο πλαίσιο των ερευνητικών δραστηριοτήτων που συνδέονται με τις μεταφορές, οι οποίες χρηματοδοτούνται από το 7ο πρόγραμμα πλαίσιο για την έρευνα[12].

Το άρθρο 13 της διοργανικής συμφωνίας προβλέπει ότι τα θεσμικά όργανα φροντίζουν να αφήνουν «επαρκή διαθέσιμα περιθώρια» κάτω από τα ανώτατα όρια. Σύμφωνα με τον τελευταίο δημοσιονομικό προγραμματισμό[13], και εξαιρουμένης της χρηματοδότησης του ΕΙΤ, το περιθώριο ανέρχεται συνολικά σε 1 097 εκατ. ευρώ για τα έτη 2008-2013, με το μεγαλύτερο τμήμα του να διατίθεται προς το τέλος της περιόδου ενώ το πρόγραμμα Galileo απαιτεί το μεγαλύτερο μέρος της πρόσθετης χρηματοδότησης στην αρχή της περιόδου. Η Επιτροπή συμπεραίνει, ενόψει του σημείου 13 της διοργανικής συμφωνίας, ότι τα περιθώρια του τομέα 1A δεν μπορούν να χρησιμοποιηθούν για την κάλυψη των πρόσθετων αναγκών χρηματοδότησης του προγράμματος Galileo και του EIT.

3. Δυνατοτητες αντισταθμισης της αυξησης ενός ανωτατου οριου με τη μειωση αλλου ανωτατου οριου

Μετά την αφαίρεση 300 εκατ. ευρώ για τις δραστηριότητες του προγράμματος Galileo που θα χρηματοδοτηθούν από το 7ο πρόγραμμα πλαίσιο για την έρευνα, πρέπει να καλυφθεί κενό χρηματοδότησης ύψους 2 409 εκατ. ευρώ. Το ποσό αυτό μπορεί να συγκεντρωθεί με τη χρήση των περιθωρίων του τομέα 2 «Διατήρηση και διαχείριση των φυσικών πόρων» και του τομέα 5 «Διοίκηση» που διατίθεται κατά το 2007 και το 2008.

Ο τρέχων προϋπολογισμός για το 2007 και το προσχέδιο προϋπολογισμού (ΠΣΠ) για το 2008 προβλέπουν ότι στο πλαίσιο του τομέα 2 θα διατίθενται σημαντικά περιθώρια, 2,1 δισ. ευρώ το 2007 και 2,5 δισ. ευρώ το 2008 αντίστοιχα. Αυτά τα περιθώρια απορρέουν σχεδόν εξ ολοκλήρου από την προβλεπόμενη εκτέλεση εντός του υποτομέα «Δαπάνες σχετικές με την αγορά και άμεσες πληρωμές» (ΕΓΤΕ).

Οι ενημερωμένες πληροφορίες σχετικά με την εκτέλεση του προϋπολογισμού επιβεβαιώνουν την ύπαρξη περιθωρίου 2 100 εκατ. ευρώ στο πλαίσιο του τομέα 2 για το 2007. Επομένως, εκτιμάται ότι το ανώτατο αυτό όριο μπορεί να μειωθεί κατά 1 689 εκατ. ευρώ.

Όσον αφορά το ΠΣΠ για το 2008, το συνδυασμένο αποτέλεσμα των ευνοϊκών συνθηκών αγοράς στον γεωργικό τομέα και τα έσοδα για ειδικό προορισμό που μεταφέρονται από το 2007 στο 2008 οδηγεί σε αύξηση του συνολικού περιθωρίου στο πλαίσιο του τομέα 2 σε σύγκριση με τον προϋπολογισμό για το 2007. Συνολικά, για τον τομέα 2, προβλέπεται περιθώριο 2 500 εκατ. ευρώ για το 2008. Στο παρόν στάδιο η διορθωτική επιστολή, που ενημερώνει τα αριθμητικά στοιχεία του σχεδίου προϋπολογισμού για το 2008 δεν αναμένεται να μειώσει αυτό το περιθώριο. Επομένως, η Επιτροπή θεωρεί ότι η μείωση του ετήσιου ανώτατου ορίου για τον τομέα 2 κατά 500 εκατ. ευρώ μπορεί να αφήσει επαρκές περιθώριο για το 2008.

Συνεπώς, η Επιτροπή προτείνει τη μείωση των ετήσιων ανώτατων ορίων για τις πιστώσεις ανάληψης υποχρεώσεων στο πλαίσιο του τομέα 2 κατά 1 689 εκατ. ευρώ για το 2007 και κατά 500 εκατ. ευρώ για το 2008.

Επιπλέον, η Επιτροπή προτείνει τη μείωση των ανώτατων ορίων του τομέα 5 «Διοίκηση» κατά 120 εκατ. ευρώ το 2007 και κατά 100 εκατ. ευρώ το 2008, αφήνοντας περιθώριο επί του παρόντος 16 εκατ. ευρώ για το 2007 και 70 εκατ. ευρώ για το 2008.

Επομένως, η Επιτροπή προτείνει την αύξηση των ετήσιων ανώτατων ορίων του τομέα 1A για τα έτη 2008 έως 2013 κατά συνολικό ποσό 2 409 εκατ. ευρώ που αντισταθμίζεται από μείωση των ανώτατων ορίων των τομέων 2 και 5 για τα έτη 2007 και 2008.

4. Διατηρηση ισορροπιας μεταξυ αναληψεων υποχρεωσεων και πληρωμων

Επίσης, το σημείο 23 της διοργανικής συμφωνίας απαιτεί από κάθε αναθεώρηση να διατηρεί την ισορροπία μεταξύ αναλήψεων υποχρεώσεων και πληρωμών.

Στο πλαίσιο του προϋπολογισμού για το 2007 και του ΠΣΠ για το 2008, τα περιθώρια κάτω από τα ανώτατα όρια για τις πιστώσεις πληρωμών ανέρχονται αντίστοιχα[14] σε 8 293 εκατ. ευρώ και σε 8 215 εκατ. ευρώ. Συνεπώς, η Επιτροπή προτείνει να αντισταθμίσει την αύξηση στις πιστώσεις πληρωμών που απαιτούνται για την χρηματοδότηση και των δύο προγραμμάτων με μείωση των πιστώσεων πληρωμών το 2007 και το 2008. Η προσέγγιση αυτή, που βασίζεται στο προφίλ πληρωμών το οποίο προβλέπεται για το Galileo και το EIT στα αντίστοιχα (τροποποιημένα) δημοσιονομικά δελτία, καταλήγει στην ακόλουθη τροποποίηση των ετήσιων ανώτατων ορίων των πιστώσεων πληρωμών:

Σύνολο πιστώσεων πληρωμών

(εκατ. ευρώ, τρέχουσες τιμές) |2007 |2008 |2009 |2010 |2011 |2012 |2013 | 2007-2013 | |- υφιστάμενο ανώτατο όριο της διοργανικής συμφωνίας |123 790 |129 481 |123 646 |133 202 |133 087 |139 908 |142 180 | 925 294 | |-απαιτούμενη τροποποίηση |- 1 809 |- 391 |+ 329 |+ 471 |+ 568 |+ 454 |+ 354 | - 24 | |Συνολικά, η τροποποίηση αυτή είναι ουδέτερη από την άποψη του προϋπολογισμού, λαμβανομένων υπόψη των πρόσθετων πληρωμών 24 εκατ. ευρώ που θα εμφανιστούν μετά το 2013 στο προφίλ πληρωμών του ΕΙΤ.

5. Επισκοπηση της προτεινομενησ αναθεωρησης του δημοσιονομικού πλαισιου

Ο παρακάτω πίνακας συνοψίζει τις προτεινόμενες αλλαγές στα ανώτατα όρια του δημοσιονομικού πλαισίου. Τα ποσά αυτά εκφράζονται σε τρέχουσες τιμές.

Πιστώσεις ανάληψης υποχρεώσεων (εκατ. ευρώ) |2007 |2008 |2009 |2010 |2011 |2012 |2013 |σύνολο | | Τομέας 1A – Ανταγωνιστικότητα για την ανάπτυξη και την απασχόληση |- |+ 742 |+ 555 |+ 719 |+ 133 |+ 126 |+ 134 |+2 409 | | Χρηματοδότηση του ΕΙΤ |- |+ 3 |+ 6 |+ 30 |+ 63 |+ 80 |+ 127 |+ 309 | |Χρηματοδότηση του προγράμματος Galileo* | |+ 739 | + 549 |+ 689 | + 70 | + 46 | + 7 | +2100 | | Τομέας 2 – Διατήρηση και διαχείριση των φυσικών πόρων | - 1 689 | - 500 |- |- |- |- |- | - 2 189 | | Τομέας 5 – Διοίκηση |-120 |-100 |- |- |- |- |- |- 220 | | Συνολική μεταβολή στις πιστώσεις ανάληψης υποχρεώσεων |- 1 809 |+ 142 |+ 555 |+ 719 |+ 133 |+ 126 |+ 134 |0 | | Συνολική μεταβολή στις πιστώσεις πληρωμών |- 1 809 |- 391 |+ 329 |+ 471 | + 568 | + 454 | + 354 | - 24 | |

* επιπροσθέτως διατίθενται 300 εκατ. ευρώ από το 7 ο πρόγραμμα πλαίσιο για την έρευνα

Συνολική ενίσχυση για το Galileo | | 50

789 |50

599

|50

739 |50

120 |50

96 |50

57 |300

2400 | |

Αυτές οι αλλαγές οδηγούν στον παρακάτω πίνακα του δημοσιονομικού πλαισίου που θα εφαρμοστεί το 2008, ενσωματώνοντας την τεχνική προσαρμογή που ήδη πραγματοποιήθηκε για το 2008[15].

Η επίσημη απόφαση για την αναθεώρηση του δημοσιονομικού πλαισίου πρέπει να αναφέρεται στο βασικό πίνακα που συμφωνήθηκε στη διοργανική συμφωνία, ο οποίος εκφράζεται σε σταθερές τιμές του 2004. Επομένως, τα ποσά σε τρέχουσες αξίες πρέπει να μετατραπούν σε τιμές του 2004 μέσω σταθερού αποπληθωριστή 2 % ετησίως, σύμφωνα με το σημείο 16 της διοργανικής συμφωνίας.

ΔΗΜΟΣΙΟΝΟΜΙΚΟ ΠΛΑΙΣΙΟ 2007-2013 (αναθεωρημένο) (εκατ. ευρώ - τρέχουσες τιμές ) [pic]

Πρόταση

ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για την τροποποίηση της διοργανικής συμφωνίας της 17 ης Μαΐου 2006 για δημοσιονομική πειθαρχία και χρηστή δημοσιονομική διαχείριση όσον αφορά το πολυετές δημοσιονομικό πλαίσιο

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη :

τη διοργανική συμφωνία της 17ης Μαΐου 2006 για δημοσιονομική πειθαρχία και χρηστή δημοσιονομική διαχείριση[16], και ιδίως τα σημεία 21, 22 και 23,

την πρόταση της Επιτροπής[17],

Εκτιμώντας τα εξής :

(1) Το 2004, η Επιτροπή υπέβαλε πρόταση κανονισμού για τη θέση σε εφαρμογή των φάσεων εγκατάστασης και εκμετάλλευσης του ευρωπαϊκού προγράμματος ραδιοναυσιπλοΐας μέσω δορυφόρου[18] (Galileo).

(2) Ο προτεινόμενος κανονισμός προέβλεπε ποσό ύψους 1,005 δισ. ευρώ σε τρέχουσες τιμές[19] που θα παρεχόταν από τον κοινοτικό προϋπολογισμό για τη χρηματοδότηση της φάσης εγκατάστασης και της επιχειρησιακής φάσης του Galileo κατά την περίοδο 2007 έως 2013, ενώ η υπόλοιπη απαιτούμενη χρηματοδότηση θα παρεχόταν από τον ιδιωτικό τομέα βάσει σύμβασης παραχώρησης.

(3) Οι διαπραγματεύσεις για τη σύμβαση παραχώρησης απέτυχαν να μεταφέρουν σε εύλογο κόστος το τμήμα χρηματοδότησης του προγράμματος Galileo που έπρεπε να αναληφθεί από τον ιδιωτικό τομέα[20].

(4) Τόσο το Ευρωπαϊκό Κοινοβούλιο όσο και το Συμβούλιο επιβεβαίωσαν εκ νέου την αξία του Galileo ως σημαντικού σχεδίου της Ευρωπαϊκής Ένωσης και αναγνώρισαν την ανάγκη πρόσθετης δημόσιας χρηματοδότησης[21].

(5) Στις 19 Σεπτεμβρίου 2007, η Επιτροπή εξέδωσε ανακοίνωση στο Ευρωπαϊκό Κοινοβούλιο και το Συμβούλιο με τίτλο «Προωθώντας το Galileo: Επαναπροσδιορισμός των ευρωπαϊκών προγραμμάτων του Παγκόσμιου Δορυφορικού Συστήματος Πλοήγησης (GNSS)»[22] καθώς και τροποποιημένη πρόταση κανονισμού του Ευρωπαϊκού Κοινοβουλίου και του Συμβουλίου περί συνέχισης της υλοποίησης των ευρωπαϊκών προγραμμάτων δορυφορικής ραδιοπλοήγησης (EGNOS και Galileo)[23].

(6) Η πρόσθετη δημόσια χρηματοδότηση που απαιτείται για την εγκατάσταση της πλήρους επιχειρησιακής ικανότητας χρηματοδοτείται από το δημόσιο τομέα, βάσει δημόσιας σύμβασης προμήθειας, και ανέρχεται σε 2 400 εκατομμύρια ευρώ σε τρέχουσες τιμές.

(7) Η Επιτροπή υπέβαλε πρόταση κανονισμού για την ίδρυση του Ευρωπαϊκού Ινστιτούτου Τεχνολογίας (EIT)[24] με ειδική συνεισφορά ύψους 308,7 εκατ. ευρώ σε τρέχουσες τιμές από τον κοινοτικό προϋπολογισμό για τη χρηματοδότηση της διοικητικής δομής του ΕΙΤ και των δραστηριοτήτων συντονισμού των «κοινοτήτων γνώσης και καινοτομίας». Η χρηματοδότηση του ΕΙΤ δεν προβλεπόταν κατά την ολοκλήρωση των διαπραγματεύσεων σχετικά με το υφιστάμενο δημοσιονομικό πλαίσιο.

(8) Ένα ποσό ύψους 300 εκατ. ευρώ μπορεί να διατεθεί στο πλαίσιο των ερευνητικών δραστηριοτήτων που αφορούν τις μεταφορές και χρηματοδοτούνται από το έβδομο πρόγραμμα πλαίσιο για την έρευνα[25]. Η υπόλοιπη απαίτηση πρόσθετης χρηματοδότησης για το πρόγραμμα Galileo και το Ευρωπαϊκό Ινστιτούτο Τεχνολογίας ανέρχεται σε 2 409 εκατ. ευρώ, γεγονός που απαιτεί την αύξηση των ετήσιων ανώτατων ορίων του τομέα 1Α για τα έτη 2008 έως 2013.

(9) Η απαιτούμενη αύξηση του συνολικού ανώτατου ορίου του τομέα 1A μπορεί να αντισταθμιστεί με μείωση των ανώτατων ορίων του τομέα 2 «Διατήρηση και διαχείριση των φυσικών πόρων» και του τομέα 5 «Διοίκηση» για τα έτη 2007 και 2008.

(10) Παρομοίως για τη διατήρηση της ισορροπίας μεταξύ αναλήψεων υποχρεώσεων και πληρωμών, τα ετήσια ανώτατα όρια για τις πιστώσεις πληρωμών πρέπει να προσαρμοστούν λαμβανομένων υπόψη των διαθέσιμων περιθωρίων κατά το 2007 και το 2008.

(11) Επομένως, το παράρτημα Ι της διοργανικής συμφωνίας για δημοσιονομική πειθαρχία και χρηστή δημοσιονομική διαχείριση πρέπει να τροποποιηθεί αναλόγως.

ΑΠΟΦΑΣΙΖΟΥΝ :

Μόνο άρθρο

Το Παράρτημα I της διοργανικής συμφωνίας για δημοσιονομική πειθαρχία και χρηστή δημοσιονομική διαχείριση αντικαθίσταται από το Παράρτημα της παρούσας απόφασης.

Βρυξέλλες,

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

ΠΑΡΑΡΤΗΜΑ

ΔΗΜΟΣΙΟΝΟΜΙΚΟ ΠΛΑΙΣΙΟ 2007-2013 (αναθεωρημένο)

[pic]

[1] Προϋπόθεση που δεν εφαρμόζεται στην παρούσα πρόταση.

[2] COM(2004) 477 τελικό/2, 24.5.2006 (Τροποποιημένη πρόταση ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την έναρξη των φάσεων εγκατάστασης και εκμετάλλευσης του ευρωπαϊκού προγράμματος δορυφορικής ραδιοπλοήγησης).

[3] Ψήφισμα του Ευρωπαϊκού Κοινοβουλίου της 26ης Απριλίου 2007 σχετικά με τις διαπραγματεύσεις για τη σύμβαση παραχώρησης του Galileo (P6-TAPROV(2007)0164).

[4] COM(2007) 261 της 16ης Μαΐου 2007 και SEC(2007) 624 της 16ης Μαΐου 2007.

[5] Ψήφισμα του Ευρωπαϊκού Κοινοβουλίου της 20ής Ιουνίου 2007 σχετικά με τη χρηματοδότηση του ευρωπαϊκού προγράμματος ραδιοναυσιπλοΐας μέσω δορυφόρου (Galileo), στη βάση της Διοργανικής Συμφωνίας της 17ης Μαΐου 2006 και του πολυετούς προγράμματος πλαισίου 2007-2013 [P6_TA-PROV(2007)072 - PE 391.046 σ. 51].

[6] COM(2007) 534 της 19.9.2007.

[7] COM(2006) 77 της 22.2.2006.

[8] COM(2006) 276 της 8.6.2006.

[9] COM(2006) 604 της 8.10.2006.

[10] SEC(2007) 500 του Μαΐου 2007 – Έγγραφο V του προσχεδίου προϋπολογισμού για το 2008 – Δημοσιονομικός προγραμματισμός 2008-2013.

[11] SEC(2007) 1220.

[12] Τίτλος 06 του προϋπολογισμού.

[13] SEC(2007) 500 του Μαΐου 2007 – Έγγραφο V του προσχεδίου προϋπολογισμού για το 2008 – Δημοσιονομικός προγραμματισμός 2008-2013.

[14] Το περιθώριο για τις πληρωμές δεν λαμβάνει υπόψη τις πιστώσεις που αφορούν το αποθεματικό επείγουσας βοήθειας (239,2 εκατ. ευρώ) και τις εισφορές του προσωπικού στο συνταξιοδοτικό σύστημα (77 εκατ. ευρώ ).

[15] Ανακοίνωση της Επιτροπής για την τεχνική προσαρμογή του δημοσιονομικού πλαισίου για το 2008 σε συνάρτηση με την εξέλιξη του ΑΕΕ , COM(2007) 208 της 24.4.2007.

[16] ΕΕ C 139 της 14.6.2006, σ. 1.

[17] COM(2007) 549 της 19.9.2007.

[18] COM(2004) 477 τελικό/2.

[19] 900 εκατ. ευρώ σε τιμές 2004.

[20] Ανακοίνωση της Επιτροπής στο Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών «Το GALILEO σε σταυροδρόμι: η υλοποίηση των ευρωπαϊκών προγραμμάτων GNSS», COM(2007) 261της 16.5.2007, και ψήφισμα του Συμβουλίου για το Galileo που εγκρίθηκε στη 2805η συνεδρίαση του Συμβουλίου Μεταφορών, Τηλεπικοινωνιών και Ενέργειας, Λουξεμβούργο, 6-8 Ιουνίου 2007.

[21] Ψήφισμα του Ευρωπαϊκού Κοινοβουλίου της 20ής Ιουνίου 2007 σχετικά με τη χρηματοδότηση του ευρωπαϊκού προγράμματος ραδιοναυσιπλοΐας μέσω δορυφόρου (Galileo), στη βάση της Διοργανικής Συμφωνίας της 17ης Μαΐου 2006 και του πολυετούς προγράμματος πλαισίου 2007-2013 [P6_TA-PROV(2007)072 - PE 391.046, σ. 51] και προαναφερθέν ψήφισμα του Συμβουλίου για το Galileo.

[22] COM(2007) 534 της 19.9.2007.

[23] COM(2007) 535 της 19.9.2007.

[24] COM(2006) 604 τελικό/2.

[25] Τίτλος 06 του προϋπολογισμού.